EkBass/fiwiki-20250220-pages-articles huggingface dataset:
Xiong Ni

Xiong Ni (s. 11. tammikuuta 1974 Changsha, Hunan) on kiinalainen entinen uimahyppääjä ja kolminkertainen olympiavoittaja. Ensimmäisen olympiamitalinsa Xiong voitti 1988 Soulin olympialaisissa vasta 14-vuotiaana. Xiong lopetti uransa ensimmäisen kerran vuonna 1997, mutta palasi jo seuraavana keväänä takaisin kilpailuihin. Lopullisesti Xiong lopetti aktiiviuransa vuonna 2001. Luokka:Kiinalaiset uimahyppääjät Luokka:Kiinalaiset olympiavoittajat Luokka:Vuonna 1974 syntyneet Luokka:Elävät henkilöt
Li Hongxue

Li Hongxue (; s. 9. maaliskuuta 1984 Harbin, Heilongjiang) on kiinalainen maastohiihtäjä.http://data.fis-ski.com/dynamic/athlete- biography.html?sector=CC&competitorid;=82706&type;=result Viitattu 7.4.2015. ==Ura== Li on kilpaillut kolmesti olympiakisoissa vuosina 2006–2014. Olympiatasolla hänen paras sijoituksensa henkilökohtaisilla matkoilla on 22. sija Sotšin olympialaisten 30 kilometrin kilpailussa. MM-kilpailuissa Lin paras saavutus henkilökohtaisilla matkoilla on 18. sija vuoden 2007 MM- kisoissa Sapporossa, jossa hän sijoittui 30 kilometrin perinteisen hiihtotavan kilpailussa 18:nneksi. ==Lähteet== Luokka:Kiinalaiset maastohiihtäjät Luokka:Vuonna 1984 syntyneet Luokka:Elävät henkilöt
Vaunulammit

Vaunulammit ovat Kanta-Hämeessä Lopella olevat kaksi järveä, jotka kuuluvat Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen. == Maantiede == Suurempi järvi on pinta-alaltaan 1,3 hehtaaria ja sen pituus on 250 metriä ja leveys 100 metriä. Pienempi lampi on 100 metriä pitkä ja 60 metriä leveä. Järvet ovat kytkettynä toisiinsa kaivetun ojan välityksellä. Ne sijaitsevat Vaunumäen takana olevalla yhteisellä ojitetulla suolla. Suuremman järven luusua sijaitsee sen kaakkoisrannalla, josta saa alkunsa 1,2 kilometriä pitkä oja Viiveriin. Suuremman järven rantaviiva on 530 metriä pitkä ja sen ranta on pääosin moreenipohjaista metsämaastoa, jota ympäröi hiekkakangas. Järvien rannat ovat soistuneita ja ojitettuja. Rannat ovat rakentamattomia eikä niille johda teitä. Yhdystie 2824 ohittaa järvet etelän puolelta ja yhdystie 2831 haarautuu järvien pohjoispuolelta ohi. == Luonnonhistoria == Jääkauden loppuvaiheessa noin 11 400−11 300 vuotta sitten mannerjäätikön reuna päättyi näillä seuduilla suoraan mereen. Pääjärven muodostumisessa vaikuttaneet jäätiköiden maata kasaavat tapahtumat muodostivat Kolmannen Salpausselän juuri Vaunulammien kohdalle. Jäätikön alta purkautuvat jäätikkövirrat pyyhkäisivät juuri Vaunulammien kohdalta Yoldiamereen ja levittivät soraa, hiekkaa ja savea mukanaan kummallekin sivulleen. Näin ovat syntyneet varsin korkeat Vaunumäen sandurit, jotka reunustavat nykyistä Vaunulammien suoaluetta. Myöhemmin työntyi mannerjään kieleke Vanumäen sanduurin päälle ja kasasi Salpausselän reunamoreenit sulavesiuoman tukkeeksi. Reunamoreenin taakse kertyneet jäätikköjärven vedet purkautuivat mereen Tervalammin kautta. == Lähteet == Luokka:Ilmetynjoen valuma-alue Luokka:Lopen järvet
Ölmos

Ölmos on alue ja historiallinen kylä Kemiönsaaren kunnan Dragsfjärdissä. Ölmos on sittemmin jakautunut Ytterölmosin, Överölmosin ja Hammarsbodan kyliksi. Joissakin yhteyksissä Ölmos tarkoittaa myös Kemiön saaren sitä aluetta, jonka Dragsfjärden erottaa muusta saaresta. Ölmosin ja Purunpään alueilla sijaitsee Ölmos–Purunpää Natura 2000 -suojelualue. Dragsfjärdenin länsipuolella sijaitsevat Purunpään lisäksi myös Söderlångvikin, Söderbyn, Söglön, Långnäsin ja Rövikin kylät. Alueella on isoja merenlahtia, kuten Ölmosfjärden, Purunpäänlahti ja Långviken. Hammarsbodan kylässä on suojeltu järvi Hammarsboda träsk. Ölmosissa sijaitsee lomakylä Meripesä. Lisäksi alueella on laajoja hiekkarantoja, etenkin sen länsirannalla Långsidanissa. Alueen pohjoisosassa on julkinen uimaranta. ==Lähteet== Luokka:Dragsfjärdin kylät
Ilja Ponomarjov

Ilja Ponomarjov on venäläinen entinen kansanedustaja. Hän tuli tunnetuksi ainoana Putinin arvostelijana Venäjän duumassa. Ponomarjov oli vuosina 2011–2012 järjestämässä Putinia vastustavia mielenosoituksia. Duumassa hän istui Oikeudenmukainen Venäjä -puolueen edustajana, johon hän siirtyi kommunisteista vuosien 2008–2009 välillä. Huhtikuussa 2015 duuma poisti häneltä syytesuojan, sillä syyttäjänvirasto haluaa nostaa häntä vastaan syytteen kavalluksesta. Syyttäjä epäili hänen rahaa tukirahoja jakavasta tekniikan kehitystä rahoittavasta Skolkovo-säätiöstä, jossa hän on työskennellyt. Ponomarjov asui elokuussa 2015 lähtien Yhdysvalloissa, koska hänen mukaansa Venäjän viranomaiset eivät päästä häntä palaamaan Venäjälle. Ponomarjov sai Ukrainan kansalaisuuden 2019 ja asuu Kiovassa. Maaliskuussa 2022 hän perusti venäjänkielisen Helmikuun Aamu -televisiokanavan ja Rozpartisan-Telegram-kanavan. 21. elokuuta 2022 hän luki televisiokanavallaan Venäjän tasavaltalaisarmeija -ryhmän manifestin. Ponomarjovin mukaan maanalaisen ryhmän tavoitteena on Putinin hallinnon syrjäyttämine Venäjällä. Hän ilmoitti ryhmän tehneen useita iskuja ja sen olevan toimittaja Darja Duginan tappaneen pommi-iskun takana. Ponomarjovin järjestö yhdistyi elokuussa 2022 Irpinissä Vapaan Venäjän legioonan ja Venäjän vapaaehtoisjoukot -järjestöjen kanssa. ==Lähteet== == Aiheesta muualla == Luokka:Venäläiset poliitikot Luokka:Syntymävuosi puuttuu Luokka:Elävät henkilöt
Keltainen tee

thumb|250px|Keltaista teetä Hunanin maakunnasta. Keltainen tee () on harvinainen ja arvostettu teetyyppi, jota tuotetaan pieniä määriä erityisesti Kiinan Hunanin, Sichuanin ja Anhuin maakunnissa, jossain määrin myös Etelä- Koreassa. Keltainen tee on ollut tunnettu satojen vuosien ajan, ja alkujaan sitä valmistettiin Kiinan keisarille. Teelehdet saavat valmistukseen kuuluvan vähäisen hapetuksen aikana kellertävän sävyn, mistä teemuoto on saanut nimensä. Keltaisen teen syntyminen ajoittuu Ming-dynastian teekulttuurin kulta-aikaan 1500-luvun lopulla, jolloin teevalmistusmenetelmät kehittyivät ja useimmat nykyiset teetyypit saivat alkunsa. Teekirjallisuudessa on toisistaan poikkeavia kuvaksia keltaisen teen valmistusmenetelmästä. Eräs kuvaus on seuraavanlainen: Keltaista teetä varten kerätään teepensaan kärkisilmuja ennen kuin ne muodostavat nukkapintaa. Lehdet nuudutetaan vihreän teen tavoin ja kuumennetaan pannuissa, välillä käsin sekoittaen. Lehdet levitetään kostean kankaan alle säästä riippuen 4–10 tunniksi. Tällöin teelehdet lämpenevät ja hapettuvat, kehittävät aromikkuuttaan ja saavat kellertävän värisävyn. Lehtiä kuivataan vielä 10–20 minuuttia 110–120 °C:een lämpötilassa, jolloin niiden kosteus putoaa alle viiteen prosenttiin. Lopuksi teelehdet lajitellaan ja pakataan. Ehkä kuuluisin keltainen tee on nimeltään Junshan Yinzhen (suom. Jun-vuoren hopeaneulaset tai Keisarin vuoren hopeaneulaset). Aitoa Junshan Yinsheniä valmistetaan pieniä määriä Hunanin maakunnan Dongtingjärven pienessä saaressa kasvavista Jun Shan Qun Ti Zhong -kannan teepensaista, joiden kärkisilmut poimitaan huhtikuussa tätä teetä varten. Keltaista teetä haudutetaan esimerkiksi 70 °C lämpöisessä vedessä 5–8 minuuttia. Usein teepaketissa on tai teemyymälästä saa kullekin teelaadulle suositellut täsmällisemmät haudutusohjeet. Väriltään teejuoma vaihtelee vaalean keltaisesta keltaruskeaan. Maultaan keltaista teetä kuvataan pehmeäksi, hunajaisen samettiseksi ja vehnäiseksi. ==Lähteet== ==Aiheesta muualla== * The Top Ten: #8 Junshan Yin Zhen, Silver Needle Yellow (theteastylist.com) * Yellow tea (rishi-tea.com) Luokka:Teelaadut Luokka:Kiinalaiset juomat
Piotr Jaroszewicz

Kenraali Piotr Jaroszewicz (8. syyskuuta 1909 – 1. syyskuuta 1992) oli Puolan kansantasavallan pääministeri vuodesta 1970 vuoteen 1980. Hän pyrki toteuttamaan puoluejohtaja Edward Gierekin kunnianhimoisia suunnitelmia Puolan saattamiseksi nopean talouskasvun tielle. Lännestä lainattuun rahaan ja Neuvostoliittoa lähentyvään politiikkaan pohjautuva suunnitelma sai maan kriisiin ja loi perustan Solidaarisuus-liikkeen synnylle ja vuoden 1976 levottomuuksille. Jaroszewicz ja hänen vaimonsa murhattiin raa'asti kotonaan syyskuun alussa 1992. Murhan syitä on spekuloitu laajasti. == Lähteet == Luokka:Puolan pääministerit Luokka:Puolalaiset kenraalit Luokka:Puolalaiset henkirikosten uhrit Luokka:Vuonna 1909 syntyneet Luokka:Vuonna 1992 kuolleet
Lincang

Lincang (, pinyin: Líncāng Shì) on prefektuuritason kaupunki Lounais-Kiinan Yunnanin maakunnan länsiosassa. Prefektuurin pinta-ala on 24 469 neliökilometriä ja väkiluku 2,43 miljoonaa (2010). Yunnanin maakunnan pääkaupunki Kunming sijaitsee linnuntietä 300 kilometriä Lincangista itäkoilliseen; maanteitse matka on parisensataa kilometriä pidempi. Lincangin hallintokeskus sijaitsee Linxiangin kaupunkipiirissä. == Maatiede == Kaupunki rajoittuu lännessä Myanmariin, luoteessa Baoshanin prefektuuriin, etelässä ja idässä Pu’erin prefektuuriin. == Teetuotanto == Lincangin prefektuuri on eräs pu’er-teen tuotantoalueita. Se on myös eräs tärkeä teepensaan kehityshistoriaan liittyvä alue, sillä seudulta on tavattu esimerkiksi yli tuhatvuotiaita villien teepensaan lähilajien teepuiden ja teepensaan välimuotoja sekä teepensaan lajikehitykseen liittyviä puufossiileja. Lincangin prefektuurissa on tunnettuja vuoristoisia teenkasvatusalueita: Yongden, Mengkun ja Fengqingin teealueet. Pelkästään Fengqingin piirikunnan teealueella arvioidaan olevan yhteensä 238,000 mu eli 158,7 km2 teeviljelmiä, joista merkittävä osa koostuu vanhoista teepuistoista, vanhoista teeviljelmistä tai vanhoista villiteepuualueista. Fengqing tuottaa noin 10,6 miljoonaa tonnia teetä vuodessa eli teealue on yksi koko Kiinan suurimmista. Sitä arvostetaan myös mustan Dianhong-teen tuotannostaan. == Hallinnollinen jako == Piirikuntatasolla kaupunki jakautuu yhteen kaupunkipiiriin, neljään piirikuntaan ja kolmeen autonomiseen piirikuntaan. Lincangin hallinnollinen jako piirikuntatasolla # Nimi Kiinan merkit Pinyin 1 Linxiang (kaupunkipiiri) 临翔区 Línxiáng Qū 2 Fengqing 凤庆县 Fèngqìng Xiàn 3 Yunin piirikunta tai Yunxian 云县 Yún Xiàn 4 Yongde 永德县 Yǒngdé Xiàn 5 Zhenkang 镇康县 Zhènkāng Xiàn 6 Shuangjiangin lahujen, waiden, blangien ja daiden autonominen piirikunta 双江拉祜族佤族布朗族傣族自治县 Shuāngjiāng Lāhùzú Wǎzú Bùlǎngzú Dǎizú Zìzhìxiàn 7 Gengman daiden ja waiden autonominen piirikunta 耿马傣族佤族自治县 Gěngmǎ Dǎizú Wǎzú Zìzhìxiàn 8 Cangyuanin waiden autonominen piirikunta 沧源佤族自治县 Cāngyuán Wǎzú Zìzhìxiàn == Lähteet == == Aiheesta muualla == Luokka:Yunnanin kaupungit Luokka:Yunnanin prefektuurit
Xishuangbanna

Xishuangbanna eli Xishuangbannan dai-kansan autonominen prefektuuri, lyhennettynä Xidai (, pinyin: Xīdǎi) on prefektuuri Lounais-Kiinan Yunnanin maakunnan eteläosassa. Prefektuurin pinta-ala on 19 700 neliökilometriä ja väkiluku 1,1 miljoonaa (2010). Xishuangbannan prefektuurin pääkaupunki on Mekong-joen varrella sijaitseva 520 000 asukkaan Jinghong (2010). Huomattava osa väestöstä on dai-kansaa. Prefektuuri rajoittuu lännessä ja lounaassa Myanmariin, etelässä Laosiin ja pohjoisessa Pu’erin prefektuuriin. Yunnanin maakunnan pääkaupunki Kunming sijaitsee linnuntietä noin 400 kilometriä prefektuurikeskus Jinghongista koilliseen; maanteitse matka on tuntuvasti pidempi. Xishuangbannan prefektuuri ja etenkin sen kuuluisat teevuoret tunnetaan vanhoista teepuistaan, joista valmistetaan korkealuokkaista pu’er- teetä. Prefektuurin tunnettuja vuoristoisia teealueita ovat muun muassa Nannuo, Youle (Jinuo), Yibang (Mola), Manzhuan, Lao Mansa, Gedeng, Mangzhi ja Lao Banzhang. City of Jinghong, Yunnan, China in 2015.JPG|Prefektuurin pääkaupunki Jinghong. Jinghong-view-of-mekong.jpg|Jinghongia Mekongin äärellä. Man Chunman Buddhist Temple, Dai Ethnic Garden, Xishuangbanna Prefecture, China.jpg| Dai-kansan kulttuurin buddhalainen temppeli. "Da Yi Gong Tuo" Pu- erh shou cha, 2010.jpg|Kypsytettyä puer-teetä Xishuangbannan prefektuurin Menghain teetehtaalta. ==Lähteet== == Aiheesta muualla == * Säätila Jinghongissa, prefektuurin hallintokeskuksessa ja (weather.com.cn) Luokka:Yunnanin prefektuurit Luokka:Kiinan autonomiset prefektuurit Luokka:Dait
Lintulammi (Loppi)

Lintulammi on Kanta-Hämeessä Lopella oleva järvi, joka kuuluu Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen. == Maantiede == Järven pinta-ala on 4,4 hehtaaria ja sen pituus on 400 metriä ja leveys 150 metriä. Siihen laskee viisi suo-ojaa, joista ainakin yksi on länsirannalla sijaitseva noin 1,2 kilometriä pitkä laskuoja Tervalammiin. Järven rantaviiva on 1,1 kilometriä pitkä ja sen ranta on puoliksi moreeni- ja puoliksi hiekkapohjaista kangasmaastoa, joka on soistunutta järven rannoilta.Rantoja ei ole rakennettu. Yhdystie 2824 kiertää järven pohjoispuolelta ohi. == Luonnonhistoria == Jääkauden loppuvaiheessa noin 11 400−11 300 vuotta sitten mannerjäätikön reuna päättyi näillä seuduilla suoraan mereen. Pääjärven muodostumisessa vaikuttaneet jäätiköiden maata kasaavat tapahtumat muodostivat Kolmannen Salpausselän juuri Tervalammin kohdalle. Kun Salapausselän reunamoreenit patosivat taakseen jäätikköjärven, laskivat jäätikköjokivirtaukset jääjärven vedet Yoldiamereen ja kasasivat suuren sandurin tälle alueelle. Sandurin hiekkapinnan reuna päättyi jyrkkäreunaisena ja jätti moreenipintaisen alanteen paljaaksi, jonne järvi on syntynyt. == Historia == Vuoden 1855−1856 Kalmbergin kartastossa järven nimi kirjoitettiin "Lindulampi". Vuoden 1884 Senaatin kartastossa järvi nimenä luki "Lintulampi". == Lähteet == Luokka:Ilmetynjoen valuma-alue Luokka:Lopen järvet
Claude Renoir

Claude Renoir (4. joulukuuta 1914 Pariisi – 5. syyskuuta 1993 Troyes) oli ranskalainen elokuvaaja. Hän toimi pääkuvaajana muun muassa setänsä Jean Renoirin elokuvissa Joki (1951) ja Kultaiset vaunut (1952). Claude Renoir aloitti uransa 1930-luvulla setänsä elokuvien avustavissa tehtävissä ja toimi sitten Christian Matras’n ja Boris Kaufmanin kamera-assistenttina. Toisen maailmansodan aikana hän palveli Ranskan laivaston elokuvaosastolla ja palasi sodan jälkeen näytelmäelokuvien pariin. Hänen myöhäisempiä kuvaustöitään olivat Henri-Georges Clouzot’n Picasso – arvoitus (1956), Roger Vadimin Barbarella (1968) ja Lewis Gilbertin 007 rakastettuni (1977). Hän jatkoi elokuvaajana 1970-luvun loppuun asti, kunnes paheneva näkövamma esti työskentelyn. Claude Renoir kuoli 1993. Claude Renoir sekoitetaan usein (muun muassa Elonetissä) samannimiseen setäänsä (1901–1969), joka tuotti joitakin veljensä Jean Renoirin elokuvia.Pace, Eric: Claude Renoir, 79, A Cinematographer With a Painter's Eye, The New York Times 13.9.1993, viitattu 8.4.2015. ==Lähteet== ==Aiheesta muualla== * Luokka:Ranskalaiset elokuvaajat Luokka:Vuonna 1914 syntyneet Luokka:Vuonna 1993 kuolleet
Music of Bill Evans

Music of Bill Evans on yhdysvaltalaisen jousikvartetti Kronos Quartetin albumi, joka julkaistiin vuonna 1986 levymerkillä Landmark Records. Albumi sisältää Bill Evansin sävellyksiä. == Kappaleet == Kaikki kappaleet säv. Bill Evans ellei toisin mainita. # # # # # # # # # == Kronos Quartet == * David Harrington – viulu * John Sherba – viulu * Hank Dutt – alttoviulu * Joan Jeanrenaud – sello === Sessiomuusikot === * Eddie Gomez – basso (kappaleet ”Waltz for Debby”, ”Very Early” ja ”Nardis”) * Jim Hall – kitara (kappaleet ”Walking Up”, ”Turn Out The Stars/Guitar Improvisation” ja ”Five”) == Arviot == * Allmusic: Allmusic review == Lähteet == == Aiheesta muualla == * Music of Bill Evans discogs.com-sivustolla Luokka:Vuoden 1986 albumit Luokka:Kronos Quartetin albumit
Baoshan

Baoshan (, pinyin: Bǎoshān, historiallisesti myös Yongchang) on prefektuuritason kaupunki Lounais-Kiinan Yunnanin maakunnan länsiosassa. Prefektuurin pinta-ala on 19 637 neliökilometriä ja väkiluku 2,5 miljoonaa (2010). Baoshanin prefektuurin keskus on noin 935 000 asukkaan Baoshanin kaupunki (2010). Prefektuuri rajoittuu etelässä Lincangin ja lännessä Dehongin prefektuuriin sekä luoteessa Myanmariin. Pohjoisessa on naapurina Nujiangin ja koillisessa Dalin prefektuuri. Yunnanin maakunnan pääkaupunki Kunming sijaitsee linnuntietä 370 kilometriä Baoshaosta itään, maanteitse matkaa on lähes 500 kilometriä. Baoshanin prefektuuri on eräs pu'er-teen tuotantoalueita. Siellä esiintyy vanhoja villiteepuita ja seutu liittyy teepensaan kehityshistoriaan, sillä alueelta on tavattu teepensaan lajikehitykseen liittyviä puufossiileja. Channingin vuoristoinen seutu on prefektuurin tunnetuin teentuotantoalue. ==Lähteet== == Aiheesta muualla == * Säätila Baoshanissa ja (weather.com.cn) Luokka:Yunnanin kaupungit Luokka:Yunnanin prefektuurit
Kainaston hyppyrimäet

Kainaston hyppyrimäet on kolmen hyppyrimäen muodostama mäkihypyn suorituspaikka Seinäjoen Ylistarossa. ==Historia== Ylistaron Kainaston kyläkoulun rinteeseen rakennettiin vuonna 2003 kolme hyppyrimäkeä. ==Kainaaston Jyrkkä== Mäki rakennettiin vuonna 2003. Mäen K-piste sijaitsee 20 metrissä. Mäessä ei ole muovitusta. ===Mäkiennätyksen kehittyminen (miehet)=== Mäkiennätyksen 20,5 metriä on hypännyt Antti Koivuluoma. Päivämäärä Hyppääjä Pituus Kilpailu Kommentti 12.3.2006 Jerry Saarikangas 17,5 m Liito-orava Cup 12.3.2006 Tomi Hietala 17,5 m Liito-orava Cup ´ 12.3.2006 Tomi Hietala 18,5 m Liito-orava Cup ´ 12.3.2006 Lauri Ala-Talkkari 18,5 m Liito-orava Cup Kaksi kertaa 12.3.2006 Antti Koivuluoma 20,5 m Liito-orava Cup ===Mäkiennätyksen kehittyminen (naiset)=== Naisten mäkiennätyksen 16,5 metriä on hypännyt Sanni Tuomisto. Päivämäärä Hyppääjä Pituus Kilpailu Kommentti 12.3.2006 Sanni Tuomisto 11,0 m Liito-orava Cup 12.3.2006 Sanni Tuomisto 14,5 m Liito-orava Cup 24.2.2009 Kaisa Lindberg 15,5 m Liito-orava Cup 24.2.2009 Kaisa Lindberg 16,0 m Liito-orava Cup 24.2.2010 Sanni Tuomisto 16,5 m Liito-orava Cup ==K10== Mäki rakennettiin vuonna 2003. Mäen K-piste sijaitsee 10 metrissä. Mäessä ei ole muovitusta. ===Mäkiennätyksen kehittyminen (miehet)=== Mäkiennätyksen 9,0 metriä ovat hypänneet Sami Hietala ja Joeli Ala-Talkkari. Päivämäärä Hyppääjä Pituus Kilpailu Kommentti 12.3.2006 Niko Erkkola Eero Haapanen Sami Hietala Emil Westerback Niko Erkkola Eero Haapanen 8,5 m Liito-orava Cup 10.3.2007 Sami Hietala 9,0 m Liito-orava Cup 24.2.2010 Joeli Ala-Talkkari 9,0 m Liito-orava Cup ===Mäkiennätyksen kehittyminen (naiset)=== Naisten mäkiennätyksen 7,5 metriä on hypännyt Emilia Sorvisto. Päivämäärä Hyppääjä Pituus Kilpailu Kommentti 12.3.2006 Henna Hautamäki 5,0 m Liito-orava Cup 12.3.2006 Henna Hautamäki 5,5 m Liito-orava Cup ´ 10.3.2007 Henna Hautamäki 5,5 m Liito-orava Cup 30.1.2011 Pinja Koivisto 5,5 m Liito-orava Cup 30.1.2011 Emilia Sorvisto 7,0 m Liito-orava Cup Kaksi kertaa 4.2.2012 Emilia Sorvisto 7,5 m Liito-orava Cup Väinö Hirvosen 70-v. muistokilpailu ==K4== Mäki rakennettiin vuonna 2003. Mäen K-piste sijaitsee 4 metrissä. Mäessä ei ole muovitusta. Mäkiennätyksen 5,5 metriä ovat hypänneet Juho Ojanen 24.2.2009 Liito-orava Cupissa ja Topi Kuusisto 24.2.2010 Liito- orava Cupissa. Naisten mäkiennätyksen 5,0 metriä on hypännyt Alva Thors kaksi kertaa 26.1.2013 Liito-orava Cupissa. ==Lähteet== *http://www.skisprungschanzen.com/EN/Ski+Jumps/FIN-Finland/LS- Western+Finland/Kainasto/0237/ *https://sites.google.com/site/liitooravacup/maekipaikkakunnat/ylistaro *https://sites.google.com/site/liitooravacup/tulokset Luokka:Suomen hyppyrimäet Luokka:Ylistaro Luokka:Seinäjoen urheilupaikat
Renaissance (Vanilla Fudgen albumi)

Renaissance on Vanilla Fudgen albumi joka julkaistiin vuonna 1968 levymerkillä Atco Records. ==Kappaleet== === A-puoli === # # # # === B-puoli === # * # # === 1998 uudelleenjulkaisun bonuskappaleet === # * # # == Kokoonpano == * Carmine Appice – rummut, laulu * Tim Bogert – basso, laulu * Vince Martell – kitara, laulu * Mark Stein – laulu, kosketinsoittimet == Arviot == * Allmusic: Allmusic review == Aiheesta muualla == * Renaissance discogs.com -sivustolla == Lähteet == Luokka:Vuoden 1968 albumit Luokka:Vanilla Fudgen albumit
Near the Beginning

Near the Beginning on Vanilla Fudgen levy, joka julkaistiin vuonna 1969 levymerkillä Atco Records. ==Kappaleet== === A-puoli === # # # === B-puoli === # * === Vuoden 1998 uudelleenjulkaisun bonuskappaleet === # * # # == Kokoonpano == * Carmine Appice – rummut, laulu * Tim Bogert – basso, laulu * Vince Martell – kitara, laulu * Mark Stein – laulu, kosketinsoittimet == Arviot == * Allmusic: Allmusic review == Lähteet == == Aiheesta muualla == * Near The Beginning discogs.com-sivustolla Luokka:Vuoden 1969 albumit Luokka:Vanilla Fudgen albumit
Kyöpelin hyppyrimäet

Kyöpelin hyppyrimäet on neljän käytössä olevan ja yhden puretun hyppyrimäen muodostama mäkihypyn suorituspaikka Suonenjoella. ==Historia== Suonenjoen Kyöpeliin rakennettiin ensimmäinen puinen hyppyrimäki vuonna 1935. Vuonna 1972 siinä järjestettiin normaalimäen SM-kilpailut. Kyöpelin hyppyrimäki poltettiin tihutyönä vuonna 1999. Vuonna 1977 rakennetut K35- ja K15-hyppyrimäet ovat edelleen hyppykunnossa ja jokatalvisessa käytössä. Vuonna 2006 K35-hyppyrimäen tornia korotettiin ja alastulorinnettä muokattiin, jolloin se kasvoi K45 HS50 kokoiseksi. ==HS50== Hyppyrimäen K-piste sijaitsee 46 metrissä ja HS-piste 50 metrissä. Vuosina 2006–2018 K-piste sijaitsi 45 metrissä. ===Mäkiennätyksen kehittyminen (miehet)=== Mäkiennätyksen 47,0 metriä on hypännyt Tuomas Meis. Päivämäärä Hyppääjä Pituus Kilpailu Kommentti 17.3.2017 Ari Matilainen 35,0 m Pohjois-Savon mäkiviikko 17.3.2017 Eemeli Tainio 38,5 m Pohjois-Savon mäkiviikko 17.3.2017 Arttu Huovinen 40,0 m Pohjois-Savon mäkiviikko 17.3.2017 Juho Pitkänen 42,5 m Pohjois-Savon mäkiviikko 17.3.2017 Tomas Kuisma 46,0 m Pohjois-Savon mäkiviikko 4.3.2018 Tuomas Meis 47,0 m Kyöpelin kisat ===Mäkiennätyksen kehittyminen (naiset)=== Naisten mäkiennätyksen 38,0 metriä on hypännyt Vilma Meis. Päivämäärä Hyppääjä Pituus Kilpailu Kommentti 17.3.2017 Vilma Meis 32,5 m Pohjois-Savon mäkiviikko 17.3.2017 Vilma Meis 33,5 m Pohjois-Savon mäkiviikko 4.3.2018 Vilma Meis 38,0 m Kyöpelin kisat ==HS20== Hyppyrimäen K-piste sijaitsee 18 metrissä ja HS-piste 20 metrissä, aikaisemmin K-piste on sijainnut 15 metrissä. ===Mäkiennätyksen kehittyminen (miehet)=== Mäkiennätyksen 17,0 metriä on hypännyt Juho Ojala. Päivämäärä Hyppääjä Pituus Kilpailu Kommentti 17.3.2017 Veeti Hyvärinen 14,0 m Pohjois- Savon mäkiviikko 17.3.2017 Juho Ojala 16,0 m Pohjois-Savon mäkiviikko 17.3.2017 Juho Ojala 17,0 m Pohjois-Savon mäkiviikko ===Mäkiennätyksen kehittyminen (naiset)=== Naisten mäkiennätyksen 18,0 metriä on hypännyt Minja Korhonen. Päivämäärä Hyppääjä Pituus Kilpailu Kommentti 17.3.2017 Minja Korhonen 15,0 m Pohjois-Savon mäkiviikko Kaksi kertaa 4.3.2018 Minja Korhonen 18,0 m Kyöpelin kisat Kaksi kertaa ==HS12== Hyppyrimäki on täysin luonnonmäki ja se avattiin talvella 2018, jolloin K-piste sijaitsi 13 metrissä. Talvella 2019 K-piste siirrettiin 10 metriin ja HS-piste asetettiin 12 metriin. Mäkiennätyksen 9,5 metriä on hypännyt Jesse Joutsen kaksi kertaa 4. maaliskuuta 2018 Kyöpelin kisoissa. Naisten mäkiennätyksen 9,5 metriä on hypännyt Jasmin Puomilahti 4. maaliskuuta 2018 Kyöpelin kisoissa. ==K5== Hyppyrimäen K-piste sijaitsee 5 metrissä. Se on täysin luonnonmäki ja se avattiin talvella 2018. Mäkiennätyksen 4,5 metriä on hypännyt Olavi Meis kaksi kertaa 4. maaliskuuta 2018 Kyöpelin kisoissa. Naisten mäkiennätyksen 3,0 metriä on hypännyt Arleena Hänninen 4. maaliskuuta 2018 Kyöpelin kisoissa. ==Lähteet== *Kyöpelin hyppyrimäet skisprungschanzen.com ===Viitteet=== Luokka:Suomen hyppyrimäet Luokka:Suonenjoen rakennukset ja rakennelmat Luokka:Suonenjoen urheilu
Li Xiaoshuang

Li Xiaoshuang (, s. 1. marraskuuta 1973 Xiantao, Hubei) on kiinalainen telinevoimistelun olympiavoittaja ja maailmanmestari. Li voitti permannon olympiakultaa Barcelonassa 1992 pistein 9,925. Atlantassa 1996 hän voitti kuusiottelun kultamitalin noustuaan viimeisellä telinekierroksella ohi Aleksei Nemovin. Hän sai olympiahopeaa permannolla 1996, joukkuekilpailussa 1992 ja 1996 sekä olympiapronssia renkailla 1992. Lisäksi hän sijoittui neljänneksi hypyssä 1992 ja 1996 ja viidenneksi kuusiottelussa 1992. Li voitti maailmanmestaruuden kuusiottelussa Sabaessa 1995 sekä joukkuekilpailussa Dortmundissa 1994 ja Sabaessa 1995. MM-hopeaa hän saavutti joukkuekilpailussa 1991, hypyssä 1994 ja permannolla 1995. Myös hänen kaksoisveljensä Li Dashuang kuului Barcelonan hopeajoukkueeseen. == Lähteet == Luokka:Kiinalaiset telinevoimistelijat Luokka:Kiinalaiset olympiavoittajat Luokka:Vuonna 1973 syntyneet Luokka:Elävät henkilöt
Li Dashuang

Li Dashuang (, s. 1. marraskuuta 1973 Xiantao, Hubei) on kiinalainen telinevoimistelun olympiamitalisti ja maailmanmestari. Li saavutti Barcelonan olympialaisissa 1992 hopeaa joukkuekilpailussa. Hän kuului joukkuekilpailun maailmanmestaruuden voittaneeseen Kiinan joukkueeseen Dortmundissa 1994. Hän sijoittui samana vuonna Brisbanen MM-kilpailuissa permannolla viidenneksi. Hänen kaksoisveljensä Li Xiaoshuang on kaksinkertainen olympiavoittaja. == Lähteet == Luokka:Kiinalaiset telinevoimistelijat Luokka:Kiinalaiset olympiamitalistit Luokka:Vuonna 1973 syntyneet Luokka:Elävät henkilöt
Dianjärvi

Dianjärvi on järvi Yunnanin maakunnassa Kiinassa. Se on pinta-alaltaan maakunnan suurin. Järvi sijaitsee Kunmingin, maakunnan pääkaupungin lähistöllä. ==Lähteet== ==Aiheesta muualla== Luokka:Kiinan järvet Luokka:Jangtsen vesistö Luokka:Yunnan
Guoqiao mixian

Guoqiao mixian (, pinyin: Guòqiáo mĭxiàn; ) on yunnanilainen riisinuudelikeitto. Se on yksi Yunnanin keittiön tunnetuimpia ruokia. Keiton pohjana on kanasta, ankasta ja porsaan kylkiluista koostuva liemi. Keiton pinnalle kaadetaan kerros rapsiöljyä, alun perin sen vuoksi, että keitto pysyisi pidempään kuumana. ==Lähteet== Luokka:Yunnan Luokka:Keitot Luokka:Nuudeliruoat Luokka:Kiinalainen keittiö
Hutong

Hutongit () ovat kiinalaistyylisiä kapeita katuja ja kujia, jotka ovat ominaisimpia Pekingissä. Hutongit ovat kattaneet laajojakin alueita kaupunkien keskustoissa. Kujia reunustavat pihatalot, siheyuanit, joissa rakennukset on ryhmitelty sisäpihan ympärille. Yuan-dynastian aikakaudella silloisen Dadun eli nykyisen Pekingin kaupunkikaava noudatti šakkilautamaista kaavaa. Yhden asuinalueen määritelmänä toimi vedenottokaivo eli mongoliksi hutong. Ajan kuluessa nimitys laajeni tarkoittamaan kaivoa ympäröiviä kortteleita ja niiden välissä kulkevia katuja ja kujia. Viime vuosina hutong-alueita on tuhoutunut uudisrakentamisen myötä. Vuonna 2006 tehdyn kartoituksen mukaan ennen vuotta 1949 rakennetuista hutong-alueista oli jäljellä enää 30 prosenttia. Suurin osa hävinneistä alueista oli tuhottu 1990-luvulla ja 2000-luvun alussa. Viranomaisten toimintaa hutongien tuhoamisen suhteen on arvosteltu jatkuvasti uutisissa ja blogeissa. Viranomaisten mukaan hutong-alueiden tuhoa on pyritty hidastamaan suojelemalla 25 hutong-aluetta erilaisin säädöksin. ==Lähteet== ==Aiheesta muualla== Luokka:Kiinan kadut Luokka:Pekingin liikenne
Kalle Kinnunen

Kalle Kinnunen (s. 1977 Helsinki) on suomalainen toimittaja, Suomen Kuvalehden elokuvakriitikko, tietokirjailija, käsikirjoittaja ja elokuvatuottaja. Kinnusen elokuva-artikkeleita ovat julkaisseet myös muun muassa Image, Long Play ja STT. Hän on mukana suunnittelemassa Rakkautta ja Anarkiaa -festivaalia. Hän kuului Filmiauran hallitukseen. Kinnunen on ollut vuodesta 2019 alkaen vakiovieras Ylen Aamu-tv:n Jälkinäytös- keskusteluohjelmassaJälkinäytös https://areena.yle.fi/1-50315451 sekä vuodesta 2021 Yle Teeman klassikkoelokuvien keskustelunvetäjä ohjelmissa Ennen elokuvaa ja Elokuvan sydämessä. Kinnunen on opiskellut Laajasalon opistossa toimittajakurssilla. Kinnunen on Euroopan elokuva-akatemian jäsen ja hän on toiminut Suomen Oscar-ehdokkaan asettamisesta vastaavan ammattilaisraadin puheenjohtajana. Kinnusen elokuvablogi Kuvien takaa pääsi Helsingin Sanomien Kuukausiliitteen kymmenen parhaan blogin joukkoon vuonna 2013. Kinnusen tuottama ja yhdessä ohjaaja Otso Tiaisen kanssa käsikirjoittama dokumenttielokuva Shadowland sai maailmanensi-iltansa Yhdysvalloissa Beyond Fest -elokuvafestivaaleilla lokakuussa 2024. Elokuvaohjaaja Richard Stanleysta ja häntä ympäröivästä esoteerisesta yhteisöstä kertova dokumentti tuli Suomessa levitykseen marraskuussa 2024. ==Palkinnot ja tunnustukset== Valtion kirjallisuustoimikunta myönsi Kinnuselle vuonna 2016 Taiteen edistämiskeskuksen kolmivuotisen taidejournalismin apurahan. Taiteen edistämiskeskus 9.8.2016 Kinnunen sai vuonna 2019 elokuvataiteen valtionpalkinnon, joka myönnettiin ensi kertaa kriitikolle. ==Teokset== * Kinnunen, Kalle: Big Game: Kuinka Hollywood tuotiin Suomeen, Johnny Kniga 2015 ISBN 978-951-0-40533-8 * Kinnunen, Kalle & Sairanen, Jorma: Daddy Cool - kolme vuosikymmentä televisiomaailman huipulla, Teos 2017 ISBN 978-951-851-758-3 * Kinnunen, Kalle & Lehtinen, Lauri: 30 vuotta rakkautta ja anarkiaa, Like 2017 ISBN 978-952-011-584-5 * Kinnunen, Kalle (toim.): Kone-Suomi, Khaos Publishing 2017 ISBN 978-952-684-784-9 * Kinnunen, Kalle: Elokuvasäätiön tuella. Suomalaista elokuvaa tekemässä 1969-2019, SKS 2019 ISBN 978-951-858-084-6 * Kinnunen, Kalle & Rämö, Matti: Hymypoika. Dome Karukosken tie Lepsämästä Hollywoodiin, Otava 2020 ISBN 9789511350804 * Kinnunen, Kalle: Valkokankaan valtakunta. Elokuvamoguli Jukka Mäkelän tunnustukset, Teos 2021 ISBN 9789523631342 * Kinnunen, Kalle: Veden vartija – Teemestarin kirjasta elokuvaksi. Teos 2022. ISBN 978-952-363-327-8 == Lähteet == ==Aiheesta muualla== * * Kalle Kinnusen Kuvien takaa -blogi Suomen Kuvalehden verkkosivuilla Luokka:Suomalaiset toimittajat Luokka:Suomalaiset elokuvakriitikot Luokka:Vuonna 1977 syntyneet Luokka:Elävät henkilöt
Chen Zhizhao

Chen Zhizhao (s. 14. maaliskuuta 1988 Panyu, Guangdong) on kiinalainen jalkapalloilija, pelipaikaltaan vasen laituri. Hän edustaa Kiinan Superliigassa pelaavaa Beijing Guoania. Viitattu 8.4.2015. Zhizhao pelasi vuosina 2012–2013 lainalla Brasilian pääsarjan suurseura Corinthiansissa. Hän pelasi tuona aikana kahdessa sarjaottelussa. ==Saavutukset== Citizen AA * Hongkongin FA Cup: 2007–08 Corinthians * Campeonato Paulista: 2013 ==Lähteet== Luokka:Kiinalaiset jalkapalloilijat Luokka:Vuonna 1988 syntyneet Luokka:Elävät henkilöt
Layvin Kurzawa

Layvin Marc Kurzawa (s. 4. syyskuuta 1992 Fréjus) on ranskalainen jalkapalloilija, pelipaikaltaan vasen laitapuolustaja. Hän edustaa Ligue 1 -joukkue Paris Saint-Germainia mutta pelasi kauden 2022–2023 lainalla Englannin Valioliigan Fulhamissa. == Seurajoukkueura == Kurzawa teki ensiesiintymisensä Ranskan pääsarjassa Ligue 1:ssa Monacon joukkueessa 25. syyskuuta 2010, kun joukkue hävisi vierasottelun Lorientille 1–2. Hän pelasi kausina 2010–2011, 2011–2012 ja 2012–2013 enimmäkseen seuran kakkosjoukkueessa, mutta jokaisena kautena myös edustusjoukkueessa. Edustusjoukkueen runkopelaajaksi Kurzawa nousi Monacon noustua takaisin pääsarjaan kaudeksi 2013–2014, jonka aikana hän oli avauskokoonpanossa kaikissa pelaamissaan 28 ottelussa. Monaco sijoittui sarjassa toiseksi.Layvin Kurzawa Soccerway-sivustolla Kaikkiaan hän pelasi Monacossa 63 Ligue 1:n ja 12 Ligue 2:n ottelua. Mestarien liigassa hän pelasi kahdeksan ottelua. Kurzawa siirtyi Paris Saint-Germainiin 25 miljoonan euron siirtosummalla elokuussa 2015. Hän on pelannut seurassa kesäkuun 2023 loppuun mennessä 106 Ranskan pääsarjaottelua, joissa hän on viimeistellyt kymmenen maalia. Hän on voittanut Ranskan-mestaruuden 2016, 2018, 2019 ja 2020, Ranskan cupin 2016, 2017, 2018, 2020 ja 2021, liigacupin 2016, 2017 ja 2020 sekä supercupin 2016, 2017 ja 2020. Mestarien liigassa hän on pelannut PSG:n joukkueessa 21 ottelua ja tehnyt kolme maalia, kaikki samassa ottelussa Anderlechtia vastaan lokakuussa 2017. Hän pelasi kauden 2019–2020 tappiollisessa loppuottelussa Bayern Müncheniä vastaan viimeiset kymmenen minuuttia. Kurzawa pelasi kauden 2022–2023 lainalla englantilaisessa Fulhamissa. Hän pelasi loukkaantumisten kiusaamalla kaudella vain kolme ottelua Valioliigassa ja kolme ottelua FA Cupissa. Hän teki maalin FA Cupin kolmannella kierroksella Hull Cityä ja neljännen kierroksen uusintaottelussa Sunderlandia vastaan. == Maajoukkueura == Ranskan A-maajoukkueessa Kurzawa teki ensiesiintymisensä 14. marraskuuta 2014, kun Ranska kohtasi ystävyysottelussa Albanian. Ensimmäisen maaottelumaalinsa hän teki kolmannessa maaottelussaan syyskuussa 2016 Italiaa vastaan. Hän on pelannut kaikkiaan 13 A-maaottelua, viimeisimmät maaliskuussa 2019. == Muuta == Kurzawalla on puolalainen äiti, jolta hän on saanut myös puolalaisen sukunimensä. == Lähteet == == Aiheesta muualla == Luokka:Ranskalaiset jalkapalloilijat Luokka:Vuonna 1992 syntyneet Luokka:Elävät henkilöt
Työläisten stadion

Työläisten stadion () on Kiinan pääkaupungissa Pekingissä sijaitseva stadion. Se avattiin vuonna 1959, ja stadionin katsojakapasiteetti on 66 161.Linkin Park Rocks Beijing Workers' Stadium. Yibada 28.5.2015. Viitattu 18.7.2017. Vakituisesti stadionia käyttävät Kiinan Superliigassa pelaava jalkapallojoukkue Beijing Guoan, sekä Kiinan jalkapallomaajoukkue. Aiemmin stadionilla järjestettiin myös yleisurheilutapahtumia, jotka sittemmin ovat keskittyneet Pekingin kansalliselle stadionille. Vuoden 2008 kesäolympialaisissa osa jalkapallo-otteluista pelattiin Työläisten stadionilla. Aiemmin stadionia suunniteltiin pääareenaksi Kiinan yrittäessä saada vuoden 2000 kesäolympialaiset, jotka lopulta menivät kuitenkin Sydneyyn Australiaan. ==Ennätykset== Stadionilla on juostu kolme voimassa olevaa yleisurheilun maailmanennätystä: * 1500 m N - Qu Yunxia - 3:50.46 (1993) * 3000 m N - Wang Junxia - 8:06.11 (1993) * 10 000 m N - Wang Junxia - 29:31.78 (1993) ==Lähteet== == Aiheesta muualla == Luokka:Pekingin rakennukset ja rakennelmat Luokka:Kiinan yleisurheilu Luokka:Kesäolympialaiset 2008 Luokka:Kiinan jalkapallostadionit Luokka:Pekingin urheilu
Dehong

Dehong eli Dehongin dai- ja jingpo-kansan autonominen prefektuuri (, pinyin: Déhóng Dǎizú Jǐngpōzú Zìzhìzhōu) on prefektuuri Lounais-Kiinan Yunnanin maakunnan länsiosassa. Prefektuurin pinta-ala on 11 526 neliökilometriä ja väkiluku 1,2 miljoonaa (2010). Dehongin prefektuurin pääkaupunki on 390 000 asukkaan Mangshi (aiemmalta nimeltään Luxi). Noin puolet väestöstä on han- kiinalaisia, mutta dai- ja jingpo-kansa muodostavat huomattavat vähemmistöt. Prefektuuri rajoittuu etelässä, lännessä ja pohjoisessa Myanmariin sekä idässä Baoshanin prefektuuriin. Yunnanin maakunnan pääkaupunki Kunming sijaitsee linnuntietä noin 430 kilometriä prefektuurikeskus Mangshista itään; maanteitse matka on tuntuvasti pidempi. Dehongin prefektuurin alueelta on tehty joitain teepensaan kehityshistoriaan liittyviä kasvifossiililöytöjä. ==Lähteet== == Aiheesta muualla == *The homeland of peacocks (Prefektuurin kotisivut) , Prefektuurin kotisivut (dehong.gov.cn) Luokka:Yunnanin prefektuurit Luokka:Kiinan autonomiset prefektuurit Luokka:Dait
Rovaniemen VPK

Rovaniemen VPK eli Rovaniemen Vapaaehtoinen Palokunta Ry on Rovaniemeläinen Lapin Pelastuslaitoksen sopimuspalokunta. Palokunta on perustettu vuonna 1900. Rovaniemen VPK:ssa toimii neljä aktiivista osastoa: hälytysosasto, nuoriso- osasto, kilta-osasto sekä soittokunta. Rovaniemen VPK on Rovaniemen vanhin yhä toiminnassa oleva yhdistys. Palokunta toimii Lapin Pelastuslaitoksen asemalla numero 47, joka sijaitsee Rovaniemellä Koskikatu 61:ssä. Samoissa tiloissa toimii myös Lapin Pelastuslaitoksen asema 40, eli Lapin Pelastuslaitoksen Pääpaloasema. Rovaniemen VPK:n palokunnan päällikkönä toimii tällä hetkellä Johannes Ekholm, ja hallituksen puheenjohtajana sekä Kilta-osaston osastonjohtajana Pasi Havu. Nuoriso-osaston osastonjohtajana toimii Esko Palovaara. ==Historia== Rovaniemen VPK perustettiin 30. syyskuuta 1900 silloisessa kunnantalossa kyläläisten yhteisessä kokouksessa. Silloinen nimi oli Rovaniemen Vapaaehtoinen Palosammutuskunta. Lokakuun 20. päivänä sääntöehdotus oli valmis ja yleinen kokous hyväksyi sen. Varsinaisen sinetin asialle antoi Oulun läänin kuvernööri, joka marraskuun 26. päivänä antamallaan päätöksellä vahvisti ”Rovaniemen Kirkonkylän Vapaaehtoisen Palosammutuskunnan Ohjesäännön”. Järjestön nimi lyheni pian Rovaniemen Vapaaehtoiseksi Palosammutuskunnaksi ja sittemmin Rovaniemen Vapaaehtoiseksi Palokunnaksi, joka otettiin virallisesti käyttöön vuonna 1913 hyväksytyissä VPK:n uusissa säännöissä. Rovaniemen VPK:n historia on osa Rovaniemen kirkonkylän, taajaväkisen yhdyskunnan, kauppalan ja kaupungin historiaa. Varsinaisen tehtävänsä ohella VPK on ollut tärkeä tekijä myös paikkakunnan kulttuurielämässä. VPK:n talo tuhoutui Rovaniemen kauppalan tuhossa 1944. == Kalusto == * LA 471 Sammutusauto (Scania, vm. 2000) * LA 4072 Miehistönkuljetusauto (Mercedes-Benz, vm. 2008) == Aiheesta muualla == * Rovaniemen VPK:n kotisivut VPK Luokka:Lapin pelastuslaitoksen sopimuspalokunnat
Big Game

Big Game tarkoittaa seuraavia: * Big Game, White Lion -yhtyeen albumi * The Big Game, George Nicholls, Jr:n ohjaama elokuva vuodelta 1936 * The Big Game, Robert Dayn ohjaama elokuva vuodelta 1973, esitetty Suomessa nimellä Aseet vastakkain * Big Game, Jalmari Helanderin ohjaama elokuva vuodelta 2014 * Big Game: Kuinka Hollywood tuotiin Suomeen, Kalle Kinnusen elokuva-aiheinen kirja.
FMS (täsmennyssivu)

FMS voi tarkoittaa seuraavia: * FMS, Flexible Manufacturing System, joustava valmistusjärjestelmä * FMS, False memory syndrom, valemuistisyndrooma * FMS, Federation of Malay States, Yhdistyneet malaijivaltiot, Ison-Britannian neljän protektoraattivaltioiden liitto nykyisessä Malesiassa 1895–1946 * FMS, Fratres Maristarum a Scholis, maristiveljet, katolinen sääntökunta
Haukilammi (Tammelan Vehmaankulma)

Haukilammi on Kanta-Hämeessä Tammelassa oleva järvi, joka kuuluu Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen. == Maantiede == Järven pinta-ala on 5,1 hehtaaria ja sen pituus on 450 metriä ja leveys 250 metriä. Siihen laskee kymmenen suo-ojaa, joista yksi muuttuu Marjasuolla 2,4 kilometriä pitkäksi Haukilamminojaksi, joka laskee Pääjärveen Kynnysharjun itäpuolelle. Järven rantaviiva on 1,4 kilometriä pitkä ja sen ranta on pääosin suomaata, jota ympäröi moreenipohjainen metsämaasto. Järven itäpuolella kulkee pitkittäisharju, joka kuuluu Kaartjärveltä asti ja Pääjärvellä Kynnysharjuna jatkuvaan harjujaksoon. Järven laskuoja virtaa sen poikki ennen kääntymistään Pääjärveä kohti. == Historia == Vuoden 1855−1856 Kalmbergin kartastossa järven nimi kirjoitettiin "Hahuklampi", mikä lienee kirjoitusvirhe. == Lähteet == Luokka:Ilmetynjoen valuma-alue Luokka:Lopen järvet
Pikkulammi (Tammelan Pääjärvi)

Pikkulammi on Kanta-Hämeessä Tammelassa oleva lampi, joka kuuluu Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen. == Maantiede == Lammen pituus on 100 metriä ja leveys 60 metriä. Siihen laskee suo-oja ja siitä laskee 1,1 kilometriä pitkä laskuoja, joka yhtyy Jokiniitunjokeen ennen sen laskemista Pääjärveen. Se sijaitsee moreenipohjaisella metsäalueella. Lammen rannat kuuluvat pieneen suohon ja ne ovat rakentamattomia. Lähin metsäautotie kulkee 200 metrin päässä. Tammelan ja Hämeenlinnan välinen raja sijaitsee 650 metrin etäisyydellä. == Lähteet == Luokka:Ilmetynjoen valuma-alue Luokka:Tammelan järvet
Aseveljeys

Aseveljeys on ihmissuhde ja siihen liittyvä yhteenkuuluvuuden tunne, asevelihenkiKulha 1980, joka syntyy ja vallitsee osapuolten välillä eri tavoin jaetun sotakokemuksen, erityisesti rintamakokemuksen, perusteella. Aseveljeyden osapuolet ovat siis pääsääntöisesti sotilaita. Heitä kutsutaan aseveljiksi. Aseveljeys on sosiaalinen ilmiö, johon yleensä liitetään yhteenkuuluvuus, keskinäinen luottamus ja auttaminen. Suppeimmillaan aseveljeys vallitsee taistelijaparin kesken. Aseveljeys voi myös vähentää sosiaalisia eroja esimerkiksi ikä- tai yhteiskuntaluokkien edustajien välillä. Laajemmin ymmärrettynä kyse voi olla kokonaisten sodan kokeneiden ikäluokkien yhteenkuuluvuuden tunteesta. Aseveljeys-sanaa käytetään myös valtioiden sodanaikaisesta liittolaisuudesta puhuttaessa. Samaan joukko-osastoon kuuluvat saattoivat vahvistaa yhteenkuuluvuuden tunnettaan suunnittelemalla ja ottamalla käyttöön erityisiä asevelimerkkejä.Talvisodan pikkujättiläinen 1999, 934 Käsitteitä aseveljeys ja asevelihenki on alettu Suomessa viimeistään talvi- ja jatkosodan jälkeen käyttää myös ironisessa merkityksessä. Väinö Linnan romaanissa Tuntematon sotilas sotamies Rahikainen osoittaa Riitaojalle, missä hänen aseveljen auttamishalunsa rajat kulkevat: ”Lopulta täytyi Rahikaisen ottaa Riitaojan kiväärikin, sillä mies ei muuten kyennyt jatkamaan. Siitä huolimatta Rahikainen ei malttanut olla sanomatta: – Koitahan, jos saisit voatteesi kulukemaan. Miulla tuo asevelihenki ei ennää niijen kantamiseen riitä.”Linna, Väinö: Tuntematon sotilas, Kuudes luku / III Suomalaisessa sotilasslangissa on käytetty sanaa asevelikorjaamo tarkoittamaan sotasairaalaa ja sodan jälkeen varuskuntasairaalaa. Sotaveteraanien keskinäistä ja erityisesti sotainvalideihin kohdistunutta auttamistoimintaa on kutsuttu asevelityöksi. Sanat aseveljeys ja aseveli esiintyvät lukuisien veteraanijärjestöjen ja niiden toimintamuotojen, kuten julkaisujen nimissä. Vaasan kaupunginosa Asevelikylä on saanut nimensä aseveljeydestä. ==Lähteet== * * * ===Viitteet=== Luokka:Ihmissuhteet Luokka:Sodankäynti
Pikku-Poikamo

Pikku-Poikamo eli Poikamonlammi on Kanta-Hämeessä Lopella oleva järvi, joka kuuluu Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen. == Maantiede == Järven pinta-ala on 1,5 hehtaaria ja sen pituus on 200 metriä (300 metriä, jos otetaan mukaan umpeenkasvanut haara) ja leveys 100 metriä. Siihen laskee kaksi suo-ojaa, joista toinen tuo Pajasuon vettä. Järven luusua sijaitsee järven länsirannalla umpeenkasvaneen pään kärjessä, josta saa alkunsa 80 metriä pitkä laskuoja Pääjärven Poikamolahteen. Järven rantaviiva on 0,74 kilometriä pitkä ja sen ranta on pääosin moreenipohjaista metsämaastoa. Järven eteläranta on soistunut ja pohjoisranta päättyy Kynnysharjun tytärharjun rinteeseen. Rannat ovat rakentamattomia eikä sinne johda tietä. == Luonnonhistoria == Pikku-Poikamon historia on kytköksissä Pääjärven luonnonhistoriaan. Jääkauden loppuvaiheessa mannerjäätikön reuna päättyi näillä seuduilla suoraan mereen, joka oli eräs Itämeren suolainen Yoldiameren vaihe. Ilmaston lämpenevä trendi kuitenkin keskeytyi kylmyyskauteen, jonka seurauksena reunan sulaminen hidastui ja liukuva mannerjäätikkö työntyi talvisin uudestaan eteenpäin. Tämä tapahtui täällä noin 11 400−11 300 vuotta sitten. Kesien sulaminen ja talvien työntyminen olivat sata vuotta tasapainossa keskenään ja aiheuttivat reunan edestakaisen liikkeen Tammelan seuduilla. Tämä liike höyläsi maastoon painauman, johon Pääjärvi myöhemmin syntyi. Samalla jäätikön kuljettama maa-aines kasaantui järven kaakkoispuolelle muodostaen yhden jakson pitkästä Kolmannesta Salpausselästä. Maaston moreenipinta peittyi sandurin hiekasta ja sorasta, mikä selittää Pikku-Poikamion lähiympäristön. Sandurin päällä risteilee jäätikköjokien muodostamia pitkittäisharjuja, joiden väliin jäi painaumia esimerkiksi soraan hautautuneiden jäälohkareiden sulamisen vuoksi. Näitä supiksi kutsuttuja painaumia on alueella runsaasti. Osa supista sijaitsee jopa harjun päällä ja niitä kutsutaan harjusupiksi. On tosin tutkimatta, mutta varsin todennäköistä, että Pikku-Poikamo ja osa Kynnysharjun lähellä olevista muista lammista olisi suppien pohjalle muodostuneita lampia. Muita samalla alueella olevia ja samassa yhteydessä muodostuneita pieni järviä ovat muun muassa Kirppulammi, Pitkälammi, Mulkolammi ja Ruoholammi. Nämä kuuluvat kaikki Pääjärven alueeseen. == Lähteet == Luokka:Ilmetynjoen valuma-alue Luokka:Lopen järvet
Ruokahissi

Ruokahissi on pieni tavarahissi, jolla kuljetetaan ruokaa tai muita tavaroita kerrosten välissä. Ruokahissiä käytetään esimerkiksi hotelleissa ja ravintoloissa. ==Aiheesta muualla== Luokka:Hissit Luokka:Ravintolatalous
Kirppulammi (Loppi)

Kirppulammi on Kanta-Hämeessä Lopella oleva lampi, joka kuuluu Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen. == Maantiede == Lammen halkaisija on 60 metriä ja se sijaitsee Kynnysharjun harjanteessa olevassa kuopassa. Tällaiset kuopat ovat yleensä suppia, jotka saavat osan vedestään harjun korkealla olevasta pohjavedestä. Alueella on runsaasti suppia ja lähin tutkimalla supaksi todettu painauma on viereinen noin 100 metrin päässä oleva painauma ja toiseksi lähin on 180 metrin päässä oleva kahden lammen väliin jäävä painauma. Lampi on rakentamaton ja sen vierestä kulkee metsäautotie Kynnysniemelle. == Luonnonhistoria == Kirppulammin synty tapahtui samoissa olosuhteissa kuin Pikku-Poikamolla, jonka yhteydessä on selostettu sen syntytapa. == Lähteet == Luokka:Ilmetynjoen valuma-alue Luokka:Lopen järvet Luokka:Suomen supat
Tuohikotin kirkko

Tuohikotin kirkko on rakennusmestari Anton Lehdon suunnittelema puukirkko, joka rakennettiin nykyisin Kouvolaan kuuluvan Valkealan Tuohikotin kylään. Rakennus kustannettiin paikallisen rukoushuoneyhdistyksen saamilla lahjoituksilla ja seurakunnan tuella ja vihittiin käyttöön 24. lokakuuta 1926. Alttaritaulun Jeesus Getsemanessa maalasi rovasti, kansanedustaja Arvi Malmivaara. Kirkon esineistön, tekstiilit ja kirkonkellot ovat lahjoittaneet alueen ompeluseurat. Kirkossa on istumapaikkoja 320 hengelle. Kirkon 7-äänikertaiset urut on valmistanut Kangasalan urkutehdas 1960. Kirkossa toimi pappi vuodesta 1945 vuoteen 1975, papin asuntosiipi on sittemmin muutettu kirkon sivusaliksi ja kerhotiloiksi. Kirkkoa on korjattu 2000-luvulla, pääosin kylän talkoovoimin. == Lähteet == ==Aiheesta muualla== * Tuohikotin kirkon historiaa, HY/Koulutus- ja kehittämiskeskus Palmenia, Kouvolan yksikkö (Viitattu 8.4.2015) Luokka:Valkeala Luokka:Kouvolan kirkkorakennukset Luokka:Suomen puukirkot
Peter Wilson (ampuja)

Peter Robert Russell Wilson, MBE (s. 15. syyskuuta 1986 Dorchester) on uransa jo päättänyt brittiläinen kaksoistrap-ampuja ja olympiavoittaja. Wilson on 198 senttimetriä pitkä ja painaa 90 kilogrammaahttp://www.sports- reference.com/olympics/athletes/wi/peter-wilson-5.html . == Ura == Wilson saavutti kaksoistrapin olympiakultaa vuoden 2012 kesäolympialaisista Lontoosta yhteispisteillä 188. EM-kilpailuista Wilson on saavuttanut aikuisten EM-hopeaa kaksoistrapista vuodelta 2010 Kazanistahttp://www.issf- sports.org/athletes/athlete.ashx?personissfid=SHGBRM1509198601. Lisäksi hänellä on poikien kaksoistrapin EM-kulta vuodelta 2006. Maailmancupissa Wilson saavutti kolme osakilpailuvoittoa sekä yhden kakkossijan. Wilson sai brittiläisen imperiumin ritarikunnan jäsenen (MBE) arvon uutenavuotena 2013. Lokakuussa 2014 Wilson ilmoitti päättävänsä uransa ja keskittyvänsä valmentamiseen ja yksityiselämäänsä. Wilsonin valmentajana toimi kaksoistrapin olympiavoittaja Ahmed Al Maktoum. == Lähteet == Luokka:Brittiläiset ampujat Luokka:Brittiläiset olympiavoittajat Luokka:Vuonna 1986 syntyneet Luokka:Elävät henkilöt Luokka:Brittiläisen imperiumin ritarikunta
Anders Golding

Anders Golding (s. 12. toukokuuta 1984 Aalborg) on tanskalainen skeet-ampuja ja olympiamitalisti. 186 senttimetriä pitkä ja 95 kilogrammaa painava Golding edustaa Jetsmark-seuraahttp://www.sports- reference.com/olympics/athletes/go/anders-golding-1.html . == Ura == Golding saavutti skeetin olympiahopeaa vuoden 2012 kesäolympialaisissa Lontoossa. Kultaa tuossa kilpailussa saavutti Yhdysvaltain Vincent Hancock. Vuoden 2008 kesäolympialaisissa Pekingissä hän oli 25:s. MM-kilpailuista Goldingin paras sijoitus on vuodelta 2005http://www.issf- sports.org/athletes/athlete.ashx?personissfid=SHDENM1205198401. EM- kilpailuista hän on saavuttanut kaksi poikien skeetin hopeaa vuosilta 2001 ja 2004. Vuonna 2012 Golding voitti ammunnan maailmancupin finaalin ja vuonna 2010 hän oli siinä toinen. Goldingilla on yksi maailmancupin osakilpailuvoitto. Ammatiltaan Golding on puuseppä. Hänen skeet-valmentajanaan toimii Pietro Genga. == Lähteet == Luokka:Tanskalaiset ampujat Luokka:Tanskalaiset olympiamitalistit Luokka:Vuonna 1984 syntyneet Luokka:Elävät henkilöt
Tirvan kirkko

Tirvan kirkko on rakennusmestari Anton Lehdon suunnittelema puukirkko, joka rakennettiin nykyisin Kouvolaan kuuluvan Valkealan Tirvan kylään 1932. Kirkossa on istumapaikkoja 140 hengelle. Alttaritaulun Jeesus siunaa lapsia lahjoitti kirkkoherra Paunu. Kirkossa on sähköurut. Talkootyönä tehdyn remontin jälkeen kirkko otettiin uudelleen käyttöön 8. huhtikuuta 2012, saman vuoden lokakuussa vietettiin kirkon 80-vuotisjuhlaa. == Lähteet == ==Aiheesta muualla== * Tirvan rukoushuone, HY/Koulutus- ja kehittämiskeskus Palmenia, Kouvolan yksikkö (Viitattu 8.4.2015) Luokka:Valkeala Luokka:Kouvolan kirkkorakennukset